JALOSTUKSEEN KÄYTETTÄVIEN BIEWERTERRIERIEN SUOSITUKSET

Jalostukseen pyritään käyttämään hyväluonteisia rodunomaisia yksilöitä, joilla ei ole perinnöllisiä vikoja tai -sairauksia.

Jalostuksen tavoitteena on rodun pysyminen terveenä ja ulkomuodoltaan rodunomaisena.

1. IKÄ

Nartun suositeltava ikä 18 kk -7v/8v (koiralta vaaditaan eläinlääkärin todistus terveydestä).

Uroksen suositeltava ikä on vähintään 18 kk.

2. HYVÄLUONTEINEN

Jalostukseen käytettävän koiran tulee olla hyväluonteinen, ei arka tai agressiivinen.

3. PEVISA

Kennelliiton hyväksymien eläinlääkärien tekemät viralliset silmä- ja polvitarkistukset tehty ennen astutusta tai ovat voimassa olevia.

Polvitarkastus: Yhdistyksen raja-arvosuositus polviluokituksessa 2.

Jalostus sallittu seuraavilla yhdistelmillä:

0/0+0/0, 0/0+0/1, 0/0+0/2, 0/0+1/1, 0/0+1/2, 0/0+2/2 ,0/1+0/1, 1/1+0/1 ja 1/1 + 1/1.

Silmäpeilaus: Yhdistys suosittelee myös Prcd-PRA geenitestiä.

PRA sairasta koiraa ei hyväksytä jalostukseen.

DNA testattu PRA-kantaja voidaan parittaa vain ei-kantajan kanssa.

4. RODUNOMAISUUDEN ARVIO

Yhdistys suosittelee, että jalostusyksilö on saanut Kennelliiton virallisissa näyttelyissä kahdelta eri ulkomuototuomarilta vähintään arvion erittäin hyvä EH. Toisen näyttelytuloksen voi korvata jalostustarkastuksessa saadulla suosituksella käytöstä jalostukseen.

Ellei rodunomaisuutta ole arvioitu suositellaan eläinlääkärin lausuntoa yleisen terveyden lisäksi purennasta (saksi- tai tasapurenta hyväksyttävä) sekä urokselta kivestodistusta.

5. MUU TERVEYS

Vakaavaa periytyvää sairautta kuten maksashunttia tai epilepsiaa sairastavaa koiraa ei hyväksytä jalostukseen. Koiraa ei tule myöskään käyttää jalostukseen jos terve koira on jättänyt sairaan jälkeläisen kahdesta eri yhdistelmästä. Epileptisen koiran täyssisarusten jalostuskäyttöä ei myöskään hyväksytä.

Koira, jolla on todettu lonkkaniveldysplasia tai häntämutka, ei myöskään suositella jalostukseeen.

Koira, jolla on hammaspuutokset etuhampaissa ja kulmahampaissa tai jolla on merkittäviä väli- tai poskihammaspuutoksia, ei tule käyttää jalostukseen.

Muita jalostuskäytön poissulkevia sairauksia ovat Legg-Perthes ja trakeacollapsi.

Suositukset ovat toistaiseksi voimassa

Suositukset hyväksytty

Suomen Biewerterrierit ry:n hallituksen kokouksessa